Galt & Taggart

**Galt & Taggart** () — საქართველოს ბანკის ჯგუფის (Bank of Georgia Group PLC) — ლონდონის საფონდო ბირჟაზე დალისტული (LSE: BGEO) ფინანსური ინსტიტუტის საინვესტიციო საბანკო მიმართულება. კომპანია მომხმარებელს სთავაზობს საინვესტიციო საბანკო მომსახურების სრულ სპექტრს, მათ შორის საბროკერო მომსახურებას, ფინანსურ კონსულტაციებს, კაპიტალის ბაზრებს და შიდა კვლევებს. თავისი 25-წლიანი ფუნქციონირების განმავლობაში „გალტ ენდ თაგარტს“ მრავალი პრესტიჟული ჯილდო აქვს მოპოვებული და აღიარებულ იქნა საქართველოს წამყვან საინვესტიციო ბანკად, მათ შორის, Euromoney-მ დაასახელა 2024 წლის საუკეთესო საინვესტიციო ბანკად საქართველოში და 2024 წლის ფასიანი ქაღალდების საუკეთესო სახლად საქართველოში. 

## ისტორია
კომპანია „გალტ ენდ თაგარტი“ 1995 წლის 12 დეკემბერს დაარსდა შპს „ინვესტ ექსპერტის“ სახელწოდებით. მისი ძირითადი საქმიანობა იყო ფასიანი ქაღალდებით ვაჭრობა და ფინანსური საკონსულტაციო მომსახურება. 1999 წლის იანვარში კომპანია დარეგისტრირდა ფასიანი ქაღალდების საბროკერო ფირმად და საქართველოს ეროვნული ბანკისგან მოიპოვა საბროკერო ლიცენზია.
2000 წლის დეკემბერში მოხდა კომპანიის რესტრუქტურიზაცია, მისი სახელი შეიცვალა და გახდა შპს „გალტ ენდ თაგარტ სექიურითიზ“, რაც შთაგონებული იყო აინ რენდის რომანის „ატლანტმა მხრები გაშალა“ (Atlas Shrugged) პერსონაჟების — ჯონ გალტისა და დაგნი თაგარტის სახელებით.

2001 წლიდან „გალტ ენდ თაგარტმა“ გააფართოვა შეთავაზებული სერვისების სპექტრი — ჩართო მასში საინვესტიციო-საბანკო, ფინანსური კონსულტაციებისა და კვლევების მომსახურება და გახდა მომსახურების სრული სპექტრის მიმწოდებელი საბროკერო და საინვესტიციო ბანკი.

2000 წლიდან 2005 წლამდე კომპანიის აქციონერებს შორის იყო შესაბამის სფეროში საერთაშორისო გამოცდილების მქონე რამდენიმე საინვესტიციო ბანკირი და ფინანსების პროფესიონალი. 2003 წლის ბოლოს „საქართველოს ბანკის ჯგუფმა“ შეიძინა კომპანიის 35%-იანი წილი, ხოლო 2005 წლის სექტემბერში მისი 100%-იანი აქციონერი გახდა.

2006-2007 წლებში „გალტ ენდ თაგარტმა“ დააარსა რეგიონული წარმომადგენლობითი ოფისები. უკრაინის ოფისში დასაქმებული იყო 35-მდე თანამშრომელი, მათ შორის კვლევითი ჯგუფი 15-მდე ანალიტიკოსის შემადგენლობით, თუმცა 2008 წელს გლობალური ფინანსური კრიზისის გამო, რეგიონული ოფისები დაიხურა.

2006 წლიდან „გალტ ენდ თაგარტი“ ეხმარებოდა ქართულ კომპანიებს გლობალური სადეპოზიტო ქაღალდების (GDR) გამოშვებაში უცხოურ ბაზარზე ნიუ-იორკის ბანკის მხარდაჭერით. „გალტ ენდ თაგარტის“ ჩართულობით, 2006 წლიდან 2012 წლამდე პერიოდში GDR პროგრამა ხუთი ქართული კომპანიისთვის განხორციელდა. 

2009 წლის სექტემბერში „გალტ ენდ თაგარტის“ სახელწოდება შეიცვალა და გახდა სს „ბი-ჯი კაპიტალი“. 2014 წლის აგვისტოში კომპანიამ გაიარა რებრენდინგი და დაიბრუნა თავდაპირველი სახელწოდება: სს „გალტ ენდ თაგარტი“.

2012 წლის თებერვალში „გალტ ენდ თაგარტმა“ მონაწილეობა მიიღო „საქართველოს ბანკის ჯგუფის“ რესტრუქტურიზაციაში, რომელიც მოიცავდა „საქართველოს ბანკის“ GDR-ების და საქართველოს ადგილობრივად დალისტული ჩვეულებრივი აქციების გაცვლას ლონდონის საფონდო ბირჟის ჩვეულებრივ აქციებში (ტიკერი: BGEO).

2015 წლის ნოემბერში Saxo Bank-თან “white-label” პარტნიორობით „გალტ ენდ თაგარტმა“ დანერგა საქართველოში პირველი ონლაინ-სავაჭრო პლატფორმა "G&T Trader". პროდუქტი თავის მომხმარებლებს პროფესიონალური ინსტრუმენტების, ღრმა წვდომისა და მსოფლიო დონის შესრულების მეშვეობით ძალზე ადაპტირებად სავაჭრო გამოცდილებას სთავაზობდა, რაც ადგილობრივ ბაზარზე ინოვაციური შეთავაზება იყო.

2021 წლის დეკემბერში, DriveWealth-თან და „საქართველოს ბანკთან“ თანამშრომლობით, „გალტ ენდ თაგარტმა“ წარმოადგინა BOG Investments – „საქართველოს ბანკის“ მობილურ აპლიკაციაზე დაფუძნებული სავაჭრო პლატფორმა, რომელიც ორიენტირებულია მასობრივ საცალო კლიენტებზე.

## ბიზნესის სფეროები
### საინვესტიციო და საბანკო მომსახურება
„გალტ ენდ თაგარტის“ საინვესტიციო საბანკო მომსახურების მიმართულება მომხმარებელს სთავაზობს ფინანსურ კონსულტაციებს და კაპიტალის ბაზრებთან დაკავშირებულ მომსახურებას, ეხმარება ფიზიკურ პირებსა და კომპანიებს კაპიტალის მოზიდვაში და უწევს ფინანსურ კონსულტაციებს. თავისი საქმიანობის განმავლობაში კომპანიას კონსულტაცია აქვს გაწეული და მონაწილეობა მიღებული ზოგიერთ უმსხვილეს ტრანზაქციაში როგორც საქართველოში, ისე რეგიონში.

### ფინანსური კონსულტაციის მომსახურება
„გალტ ენდ თაგარტის“ ფინანსური კონსულტაციის მომსახურების მიმართულების სპეციალიზაციაა ფინანსური და სტრატეგიული საკონსულტაციო სერვისების მიწოდება, რაც მიზნად ისახავს კლიენტებისთვის დახმარების გაწევას ფინანსური მიზნების მიღწევაში, და იგი ფოკუსირებულია სამ ძირითად სერვისზე: **შერწყმასა და შთანთქმასთან** (M&A) დაკავშირებული კონსულტაცია, **კომპანიის შეფასება** და **სტრატეგიული კონსულტაცია**.

**შერწყმასა და შთანთქმასთან** დაკავშირებული საკონსულტაციო მომსახურება უზრუნველყოფს კომპლექსურ მხარდაჭერას როგორც მყიდველებისთვის, ასევე გამყიდველებისთვის შერწყმისა და შთანთქმის მთელი პროცესის განმავლობაში. ეს მოიცავს ბაზრის სიღრმისეულ ანალიზს შესაძლებლობების იდენტიფიცირებისთვის, შესაფერისი ინვესტორების შერჩევას ფართო სადისტრიბუციო ქსელის მეშვეობით და დეტალური მარკეტინგული დოკუმენტაციის მომზადებას, რომელშიც წარმოდგენილია კლიენტის ისტორიული მონაცემები, სამომავლო მოლოდინები და საინვესტიციო პოტენციალი. შერწყმასა და შთანთქმასთან დაკავშირებული საკონსულტაციო მომსახურება ასევე მოიცავს ეფექტიანი კომუნიკაციისა და მოლაპარაკებების ხელშეწყობას, უზრუნველყოფს რა გარიგების შეუფერხებლად შესრულებას დაწყებული საწყისი მიმოხილვით და დასრულებული საბოლოო შეთანხმებითა და ხელმოწერით.

**კომპანიის შეფასების** მომსახურება მიმართულია ბიზნესისა და პროექტების საბაზრო ღირებულების ზუსტად განსაზღვრაზე, რა დროსაც გამოიყენება მოქნილი მიდგომა და იქმნება კლიენტის საჭიროებებზე მორგებული შეფასების მოდელები. შეფასების სხვადასხვა მეთოდის გამოყენებით და კლიენტის ინდივიდუალური პროგნოზების გათვალისწინებით „გალტ ენდ თაგარტი“ ატარებს კომპლექსურ შეფასებას, რომელიც წარმოდგენილია დეტალურ ანგარიშებში, რომლებიც მხარდაჭერილია მოწინავე ანალიტიკური ინსტრუმენტებითა და დინამიკური ფინანსური მოდელებით.

**სტრატეგიული საკონსულტაციო** მომსახურების მიმართულება ეხმარება კომპანიებს, დაგეგმონ და განახორციელონ ზრდის სტრატეგიები. „გალტ ენდ თაგარტი“ უზრუნველყოფს მხარდაჭერას კაპიტალის ოპტიმალური სტრუქტურების შემუშავებაში, ოპერაციული და ფინანსური გამოწვევების გადაჭრაში და ეხმარება კომპანიებს მათი კონკრეტული სტრატეგიული მიზნების მიღწევაში. ფინანსური საკონსულტაციო მომსახურების მიმართულება აქტიურად თანამშრომლობს საერთაშორისო საფინანსო ინსტიტუტებთან და დონორებთან, აქვს ევროკავშირთან, EBRD-თან, USAID-თან და მსოფლიო ბანკთან მუშაობის დიდი გამოცდილება განვითარების მთელ რიგ პროექტებზე, როგორიცაა კაპიტალის ბაზრის მხარდაჭერის პროგრამა საქართველოში და სომხეთში, საქართველოს სახელმწიფო ელექტროსისტემის ტექნიკურ-ეკონომიკური შესწავლა და მრავალი სხვა.

### კაპიტალის ბაზრები
„გალტ ენდ თაგარტის“ კაპიტალის ბაზრების მიმართულება ემსახურება კორპორაციულ, ინსტიტუციურ და სახელმწიფო სტრუქტურებს — იზიდავს დაფინანსებას ადგილობრივ და საერთაშორისო კაპიტალის ბაზრებზე როგორც პირველადი, ისე მეორადი სასესხო და საფონდო ბაზრების ტრანზაქციების ფარგლებში. კომპანიის სპეციალიზაციაა როგორც სახელმწიფო, ისე კერძო სასესხო და საფონდო ბაზრის ტრანზაქციებზე კონსულტაციის გაწევა. „გალტ ენდ თაგარტი“ თავის ემიტენტებს მნიშვნელოვან სადისტრიბუციო შესაძლებლობებს სთავაზობს Galt & Taggart Brokerage-ისა და „საქართველოს ბანკის“ კლიენტების მეშვეობით.

2014 წელს „გალტ ენდ თაგარტმა“ განახორციელა ობლიგაციების პირველი განთავსება ქართულ ბაზარზე. მას შემდეგ კომპანიას განთავსებული აქვს 12.8 მილიარდ ლარზე მეტი (4.7 მილიარდი აშშ დოლარის ეკვივალენტი) ოდენობის ტრანზაქციები. „გალტ ენდ თაგარტმა“, რომელიც მონაწილეობს ადგილობრივ ბაზარზე ყველა საჯარო განთავსების 67%-ზე მეტში და ადგილობრივ ბაზარზე უცხოურ ვალუტაში დენომინირებული ყველა საჯარო განთავსების 78%-ში, თავი დაიმკვიდრა როგორც ბაზრის ლიდერმა.

„გალტ ენდ თაგარტი“ კაპიტალის ბაზრის განვითარების ავანგარდშია, მან თავისი წვლილი შეიტანა ადგილობრივ ბაზარზე ფასიანი ქაღალდების ინოვაციური გამოშვების დამკვიდრებაში. 2023 წელს „გალტ ენდ თაგარტი“ თანამშრომლობდა საქართველოს ეროვნულ ბანკთან მულტისავალუტო ობლიგაციების პროგრამის შემუშავების მიზნით, რომელიც ემიტენტებს საშუალებას აძლევდა, ერთი ან მეტი ტრანში სხვადასხვა ვალუტითა და პირობებით, ერთი პროსპექტის ფარგლებში და ერთი წლის განმავლობაში განეხორციელებინათ. მულტისავალუტო ობლიგაციების პროგრამის დანერგვამ უზრუნველყო მნიშვნელოვანი მოქნილობა და ხარჯებისა და დროის დაზოგვა პოტენციური ემიტენტებისთვის და დანერგვის შემდეგ ინდუსტრიაში ნორმად იქცა. გარდა ამისა, „გალტ ენდ თაგარტი“ იყო პიონერი ESG-ის მარკირებიანი ფასიანი ქაღალდების სტრუქტურირებასა და რეალიზაციაში ადგილობრივ ბაზარზე - 2023 წლიდან მან მოახდინა საქართველოში პირველი „მწვანე“, მდგრად განვითარებასთან დაკავშირებული, გენდერული და მდგრადი  ობლიგაციების გამოშვების ორგანიზება.

### საბროკერო მომსახურება
Galt & Taggart Brokerage ერთ-ერთი წამყვანი საბროკერო სახლია საქართველოში. ის კლიენტებს უწევს საბროკერო მომსახურებას ადგილობრივ, რეგიონულ და საერთაშორისო კაპიტალის ბაზრებზე და ემსახურება რეზიდენტ, არარეზიდენტ ფიზიკურ და იურიდიულ პირებს და სთავაზობს მათ მრავალფეროვან საინვესტიციო პროდუქტებს მათი პრეფერენციებიდან გამომდინარე. საინვესტიციო პროდუქტების შეთავაზება მოიცავს ვაჭრობას ფულადი პროდუქტებით, როგორიცაა კაპიტალი და ფიქსირებული შემოსავალი, და მარჟინალური (margin) პროდუქტებით, როგორიცაა CFD, ოფციონები, ფიუჩერსები და FX. Galt & Taggart Brokerage-ი მომსახურებას უწევს შეძლებულ, პრემიალურ და მსხვილი კაპიტალის მქონე კლიენტებს.

2015 წელს, Saxo Bank-თან პარტნიორობით, „გალტ ენდ თაგარტი“ იყო პირველი საბროკერო სახლი საქართველოში, რომელმაც მომხმარებელს შესთავაზა სავაჭრო პლატფორმა რამდენიმე აქტივით ვაჭრობისთვის, ხოლო 2021 წელს, DriveWealth-თან პარტნიორობით, გახდა პირველი საბროკერო სახლი საქართველოში, რომელმაც კლიენტებს შესთავაზა მასობრივი საცალო საინვესტიციო პლატფორმა ქართულ ენაზე, რომელიც ჩართულია „საქართველოს ბანკის“ მობილურ აპლიკაციაში სახელწოდებით BoG Investments. 

Galt & Taggart Brokerage-ი თავის კლიენტებს შემდეგ ძირითად სერვისებს სთავაზობს: 

*Execution Brokerage დამოუკიდებელი საბროკერო სერვისია, რომელიც კლიენტებს საშუალებას აძლევს, ივაჭრონ ადგილობრივი, რეგიონული და საერთაშორისო აქციებით, ფიქსირებული შემოსავლით და სტრუქტურირებული პროდუქტებით. ის უზრუნველყოფს წვდომას 40-მდე საფონდო ბირჟაზე. მსხვილი კაპიტალის მქონე ინდივიდუალური კლიენტებისთვის, და არა მხოლოდ, თავისი შეთავაზების კიდევ უფრო გაფართოების მიზნით, „გალტ ენდ თაგარტმა“ შემოიღო პორტფოლიოს არადისკრეციული მართვის მომსახურება. ეს შეთავაზება მოიცავს კლიენტებზე მორგებული პორტფოლიოების შექმნას მათი პროფილის, მათ შორის რისკის აპეტიტის, ინვესტიციის დროითი ჰორიზონტის, ფულადი სახსრების მართვის საჭიროებებისა და ა.შ. გათვალისწინებით. „გალტ ენდ თაგარტის“ შეთავაზება მოიცავს არადისკრეციული პორტფოლიოს შექმნას, კორპორატიული ქმედებების მონიტორინგს, ფულადი სახსრების მართვის წინადადებებს, კვარტალური რებალანსირების იდეების შეთავაზებას და ინდივიდუალურ კონსულტაციებს კომპანიის ანალიტიკოსებთან კაპიტალის ბაზრის კვლევის სფეროში, რომელთა მიზანია იმის უზრუნველყოფა, რომ პორტფოლიო პასუხობდეს კლიენტების ინდივიდუალურ საჭიროებებს და ეხმარებოდეს მათ სასურველი მიზნების მიღწევაში.

*G&T Trader პირველი სავაჭრო პლატფორმაა რამდენიმე აქტივით ვაჭრობისთვის, რომელიც 2015 წელს იქნა შემოღებული Saxo Bank-თან ექსკლუზიური “white label” პარტნიორობის ფარგლებში. G&T Trader-ის საშუალებით კლიენტებს შეუძლიათ ვაჭრობა აქციებით, ფიქსირებული შემოსავლით, CFD-ებით, ოფციონებით, ფიუჩერსებით და FX-ით მთელი მსოფლიოს მასშტაბით 45-ზე მეტ საფონდო ბირჟაზე. 2023 წელს „გალტ ენდ თაგარტმა“ შემოიღო გაფართოებული სავაჭრო საათები, რამაც ჩვეულებრივი ვაჭრობის საათებს 4.5 საათი დაამატა, რაც კლიენტებს მეტ დროს აძლევს აწონ-დაწონილი და ინფორმირებული გადაწყვეტილებების მისაღებად და ტრანზაქციების განსახორციელებლად საფონდო ბაზრების გახსნამდე და მათი დახურვის შემდეგ.

*BoG Investment პირველი საინვესტიციო პლატფორმაა, რომელიც შეიქმნა ქართულ ენაზე და ხელმისაწვდომი გახდა მასობრივი საცალო კლიენტებისთვის „საქართველოს ბანკის“ მობილური აპლიკაციის საშუალებით. პლატფორმა შეიქმნა DriveWealth-თან თანამშრომლობით და კლიენტებს სთავაზობს სხვადასხვა ახალ ფუნქციას ადგილობრივი ბაზრისთვის, მათ შორის: ვაჭრობა ფრაქციული აქციებით, SIPC დაზღვევა, ღირებულებაზე და რაოდენობაზე დაფუძნებული ვაჭრობა მცირე ბილეთებისთვის და მრავალი სხვა. BoG Investment-ის მეშვეობით კლიენტებს აქვთ წვდომა აშშ-ის საფონდო ბაზრებზე და შეუძლიათ ვაჭრობა აქციებით, ADR-ებით და ETF-ებით.

### კვლევა
Galt & Taggart Research ეხმარება ინვესტორებს იმ საკითხებისა და ტენდენციების უკეთესად გაგებაში, რომლებიც გავლენას ახდენენ კომპანიებზე, ინდუსტრიებსა და ბაზრებზე, და აწვდის მათ ფუნდამენტურ მონაცემებსა და ანალიზს ამ სფეროების გარშემო. ის ასევე სთავაზობს კლიენტებს სხვადასხვა სპეციალურ ანგარიშს, რომლებიც მორგებულია მათ საჭიროებებზე.

Galt & Taggart Research გამოირჩევა მნიშვნელოვანი ადაპტირებადობით, სწრაფად რეაგირებს როგორც გლობალური, ისე ადგილობრივი ბაზრის ცვლილებებზე - მუდმივად აუმჯობესებს თავის შეთავაზებებს კლიენტების საჭიროებების შესაბამისად და რეგულარულად აახლებს კვლევით პროდუქტებს და აფართოებს დაფარვას. კომპანიას მნიშვნელოვანი ურთიერთკავშირი აქვს ბიზნესებთან, საერთაშორისო საფინანსო ინსტიტუტებთან, განვითარების სფეროში პარტნიორებთან და ბაზრის სხვა ძირითად მოთამაშეებთან. Galt & Taggart Research-ი მნიშვნელოვან როლს თამაშობს მაკროეკონომიკური ტენდენციების და სექტორისთვის დამახასიათებელი მოვლენების შესახებ დისკუსიებში, მაღალი დონის კონფერენციების ორგანიზებაში და საერთაშორისო ფინანსური ინსტიტუტებისა და განვითარების სფეროში პარტნიორებისთვის შეკვეთილი კვლევის ჩატარებაში.

„გალტ ენდ თაგარტის“ კვლევის ანგარიშები ხელმისაწვდომია წამყვან პლატფორმებზე, როგორიცაა Bloomberg, Thomson Reuters, S&P Capital IQ, FactSet და Tellimer.

Galt & Taggart Research-ი კლიენტებს ორ ძირითად მომსახურებას სთავაზობს:

;სახელმწიფო კვლევა
**მაკრო-კვლევა** ფოკუსირებულია ძირითად ეკონომიკურ ტენდენციებზე და პროგნოზებზე, პირველ რიგში, საქართველოსთვის, თუმცა ასევე სხვა რეგიონული ეკონომიკებისთვის. მოიცავს მაკროეკონომიკურ პროგნოზებს, სავალუტო კურსისა და საპროცენტო განაკვეთების პროგნოზებს, ბაზრის მიმოხილვას და რეკომენდაციებს.

**სექტორის კვლევა** მომხმარებელს სთავაზობს საქართველოს ეკონომიკის ძირითადი სექტორების სიღრმისეულ მიმოხილვას საინვესტიციო შესაძლებლობების იდენტიფიცირებისთვის, ყურადღების გამახვილებით ტენდენციებზე, რენტაბელურობის ანალიზზე, ზრდის პერსპექტივებსა და პროგნოზებზე.

**ფინანსური ბაზრების კვლევა** უზრუნველყოფს ინფორმაციას ფიქსირებული საპროცენტო განაკვეთის მქონე ქართული და რეგიონული ობლიგაციების, გლობალური და რეგიონული კაპიტალის ბაზრის მოვლენებისა და ბაზრის ძირითადი ტენდენციებისა და პერსპექტივების შესახებ.

;ინდივიდუალური კვლევა
„გალტ ენდ თაგარტი“ თავის კლიენტებს სთავაზობს ინდივიდუალურ ანგარიშებს, რომლებიც მორგებულია კლიენტების საჭიროებებზე და ეხმარება მათ ინვესტირების შესაძლებლობების იდენტიფიცირებაში ან იმ ტენდენციების გაგებაში, რომლებიც გავლენას ახდენენ მათ ინდუსტრიებსა თუ ბიზნესებზე. სერვისები მოიცავს სექტორის სიღრმისეულ კვლევას, ბიზნეს-დაგეგმვას, ტექნიკურ-ეკონომიკურ შესწავლას და ინვესტიციების შეფასებას როგორც ადგილობრივი, ისე უცხოელი ინვესტორებისთვის.

## 2014 წლის შემდეგ მოპოვებული ჯილდოები
2014 წლიდან მოყოლებული, Galt & Taggart-ს არაერთი ჯილდო აქვს მიღებული

*საუკეთესო საინვესტიციო ბანკი საქართველოში 2024 წელს - Finance Derivative Magazine-ის მიერ
*ყველაზე წამყვანი კორპორატიული ფინანსური მრჩეველი საქართველოში 2024 წელს - Finance Derivative Magazine-ის მიერ
*კაპიტალის ბაზრის საუკეთესო ESG სტრატეგია საქართველოში 2024 წელს - The European Global Banking & Finance Awards-ის მიერ
*საუკეთესო საინვესტიციო ბანკი საქართველოში 2024 წელს - The European Global Banking & Finance Awards-ის მიერ
*ფასიანი ქაღალდების საუკეთესო სახლი საქართველოში 2024 წელს - Euromoney-ის მიერ
*საუკეთესო საინვესტიციო ბანკი საქართველოში 2024 წელს - Euromoney-ის მიერ
*საუკეთესო საინვესტიციო ბანკი საქართველოში 2023 წელს - Global Finance Magazine-ის მიერ
*საუკეთესო საინვესტიციო ბანკი საქართველოში 2022 წელს - Euromoney-ის მიერ
*საუკეთესო საინვესტიციო ბანკი 2020 წელს - Global Banking & Finance Review-ის მიხედვით (The Next 100 Global Awards)
*საუკეთესო საბროკერო კომპანია საქართველოში 2020 წელს - Global Banking & Finance Review-ის მიხედვით (The Next 100 Global Awards)
*საუკეთესო საინვესტიციო ბანკი საქართველოში 2020 წელს - Global Finance-ის მიერ
*საუკეთესო საინვესტიციო ბანკი საქართველოში 2019 წელს - Cbonds-ის მიერ
*საუკეთესო საინვესტიციო ბანკი საქართველოში 2019 წელს - Global Finance-ის მიერ
*საუკეთესო საინვესტიციო ბანკი საქართველოში 2018 წელს - Cbonds-ის მიერ
*საუკეთესო საინვესტიციო ბანკი საქართველოში 2018 წელს - Global Finance-ის მიერ
*საუკეთესო საინვესტიციო ბანკი საქართველოში 2017 წელს - Cbonds-ის მიერ
*საუკეთესო საინვესტიციო ბანკი საქართველოში 2017 წელს - Global Finance-ის მიერ
*საუკეთესო საინვესტიციო ბანკი საქართველოში 2017 წელს - International Finance-ის მიერ
*საუკეთესო კორპორატიული მრჩეველი საქართველოში 2017 წელს - International Finance-ის მიერ
*საუკეთესო კორპორატიული ფინანსური მრჩეველი საქართველოში 2016 წელს - Global Banking & Finance Review-ის მიერ
*საუკეთესო საინვესტიციო ბანკი საქართველოში 2016 წელს - Global Banking & Finance Review-ის მიერ
*საუკეთესო საინვესტიციო საბროკერო კომპანია საქართველოში 2016 წელს - Global Banking & Finance Review-ის მიერ
*საუკეთესო საინვესტიციო ბანკი საქართველოში 2016 წელს - Cbonds-ის მიერ
*საუკეთესო საინვესტიციო ბანკი საქართველოში 2016 წელს - Global Finance-ის მიერ
*საუკეთესო საინვესტიციო ბანკი საქართველოში 2016 წელს - International Finance-ის მიერ
*საუკეთესო საინვესტიციო საბროკერო კომპანია საქართველოში 2015 წელს - Global Banking & Finance Review-ის მიერ
*საუკეთესო კორპორატიული ფინანსური მრჩეველი საქართველოში 2015 წელს - Global Banking & Finance Review-ის მიერ
*საუკეთესო საინვესტიციო ბანკი საქართველოში 2015 წელს - Cbonds-ის მიერ
*საუკეთესო საინვესტიციო ბანკი საქართველოში 2015 წელს - Global Finance-ის მიერ
*საუკეთესო საინვესტიციო ბანკი საქართველოში 2015 წელს - International Finance-ის მიერ
*საუკეთესო საინვესტიციო ბანკი საქართველოში 2014 წელს - Cbonds-ის მიერ

## რესურსები ინტერნეტში
*ოფიციალური საიტი
*გვერდი Facebook-ზე
*გვერდი Linkedin-ზე

## სქოლიო
კატეგორია:საქართველოს ბანკები